2.1 ประวัติความเป็นมาและการเปลี่ยนแปลงที่สำคัญ

ปี 2525 บริษัท อัมรินทร์ พลาซ่า จำกัด (ชื่อเดิม) จดทะเบียนจัดตั้งบริษัทฯ เมื่อปี พ.ศ.2525
ด้วยทุนจดทะเบียนจำนวน 1,000,000 บาท แบ่งเป็นหุ้นสามัญ 10,000 หุ้น มูลค่าหุ้นที่ตราไว้หุ้นละ
100 บาท โดยมีกลุ่มผู้เริ่มจัดตั้งบริษัท 3 กลุ่ม คือ กลุ่มตระกูลว่องกุศลกิจ นำโดยนายอิสระ
ว่องกุศลกิจ กลุ่มตระกูลวัธนเวคิน นำโดย นายสุพล วัธนเวคิน และกลุ่มตระกูลเจนวัฒนวิทย์ นำโดย
นายวิทย์ เจนวัฒนวิทย์ การก่อตั้งบริษัท ในระยะแรก
บริษัทประกอบธุรกิจเกี่ยวกับการพัฒนาอสังหาริมทรัพย์ โดยมีอาคารสำนักงาน และศูนย์การค้าให้เช่า

ปี 2531 บริษัทได้เข้าเป็นบริษัทจดทะเบียนในตลาดหลักทรัพย์แห่งประเทศไทย
และได้เปลี่ยนแปลงมูลค่าหุ้นที่ตราไว้จากหุ้นละ 100 บาท เป็น 10 บาท

ปี 2537 ที่ประชุมผู้ถือหุ้นได้มีมติให้แปรสภาพบริษัทเป็นบริษัทมหาชนจำกัด

ปี 2543 ที่ประชุมผู้ถือหุ้นได้มีมติให้เพิ่มทุน และออกหุ้นบุริมสิทธิ จำนวน 88,907,389 หุ้น
จัดสรรและเสนอขายให้แก่ WREP THAILAND HOLDINGS

ปี 2544 ที่ประชุมผู้ถือหุ้นได้มีมติให้เพิ่มทุนและออกหุ้นสามัญจำนวน 1,000,000 หุ้น
มูลค่าที่ตราไว้หุ้นละ 10 บาท
เพื่อรองรับการใช้สิทธิซื้อหุ้นแบบเฉพาะเจาะจงของผู้จัดการใหญ่ในอนาคต
ตามข้อตกลงในสัญญาว่าจ้าง

ปี 2545 ที่ประชุมผู้ถือหุ้นได้มีมติอนุมัติให้ลดทุนชำระแล้วจาก 2,411,746,680 บาท เป็น
1,447,048,008 บาท โดยการลดมูลค่าหุ้นสามัญ และหุ้นบุริมสิทธิที่ตราไว้จากหุ้นละ 10 บาท เป็น
6 บาท เพื่อหักล้างขาดทุนสะสมของบริษัท

ปี 2546 ทุนชำระแล้วของบริษัทเปลี่ยนแปลงเพิ่มขึ้นเป็น 1,453,048,008 บาท
เนื่องจากการใช้สิทธิซื้อหุ้นของผู้จัดการใหญ่ทั้งสิ้นแล้ว

ปี 2547 - บริษัทได้เปลี่ยนแปลงมูลค่าหุ้นที่ตราไว้จากหุ้นละ 6 บาท เป็นหุ้นละ 1 บาท ดังนั้น
จึงทำให้มีจำนวนหุ้นที่ชำระแล้วทั้งสิ้น 1,453,048,008 หุ้น แยกเป็น หุ้นสามัญจำนวน
919,603,674 หุ้น และหุ้นบุริมสิทธิจำนวน 533,444,334 หุ้น

-   บริษัทได้แปลงหุ้นบุริมสิทธิทั้งหมดจำนวน 533,444,334 หุ้น เป็นหุ้นสามัญ จำนวน
    533,444,334 หุ้นตามสิทธิของผู้ถือหุ้นบุริมสิทธิที่ขอให้บริษัทดำเนินการ
    ดังนั้นบริษัทจึงไม่มีหุ้นบุริมสิทธิอีกต่อไป

-   ตลาดหลักทรัพย์แห่งประเทศไทยได้ปรับย้ายหมวดธุรกิจของบริษัทไปยังหมวดโรงแรมและบริการท่องเที่ยวภายใต้กลุ่มอุตสาหกรรมและบริการ
    (ภายหลังเปลี่ยนชื่อเป็นหมวดท่องเที่ยวและสันทนาการ) ตั้งแต่วันที่ 8 พฤศจิกายน 2548
    เป็นต้นไปเนื่องจากรายได้หลักของบริษัทกว่า 70% นั้น มาจากธุรกิจโรงแรม

-   บริษัทได้เพิ่มทุนจดทะเบียนจาก 1,453,048,008 บาท เป็น 1,519,700,408 หุ้น
    โดยการออกหุ้นสามัญใหม่ จำนวน 66,652,400 หุ้น
    เพื่อรองรับการใช้สิทธิซื้อหุ้นสามัญที่จัดสรรเสนอขายแก่กรรมการบริษัทและผู้บริหารของบริษัทฯและ/หรือบริษัทย่อย
    (ESOP) ในระหว่างปี 2548-2551

-   บริษัทได้แก้ไขข้อบังคับฉบับใหม่ เพื่อยกเลิกหุ้นบุริมสิทธิและสิทธิของหุ้นบุริมสิทธิ และ
    เพื่อเพิ่มความคล่องตัวและประสิทธิภาพในการบริหาร

ปี 2548 - ที่ประชุมสามัญผู้ถือหุ้น ครั้งที่ 1/2548
อนุมัติให้บริษัทฯออกและเสนอขายหุ้นกู้ภายในวงเงินรวมไม่เกิน 1,000 ล้านบาท
ครั้งเดียวเต็มจำนวนวงเงิน
หรือเป็นคราวๆเพื่อใช้เป็นแหล่งเงินทุนสำหรับการดำเนินกิจการและการลงทุนของบริษัทและ/หรือการชำระคืนเงินกู้ยืมที่ถึงกำหนด
โดยทั้งนี้การออกหุ้นกู้ดังกล่าวให้เป็นดุลพินิจของคณะกรรมการบริษัทฯ

  - บริษัทได้ออกหุ้นกู้ (ไม่ด้อยสิทธิ) ไม่มีหลักประกัน มูลค่ารวมทั้งสิ้น 300 ล้านบาท
  เสนอขายแก่ผู้ลงทุนโดยเฉพาะเจาะจงจำนวนไม่เกิน 10 ราย โดยมี ชื่อเฉพาะของหุ้นกู้ว่า
  “หุ้นกู้ชนิดชำระคืนเงินต้นครั้งเดียวของบริษัท ดิ เอราวัณ กรุ๊ป จำกัด (มหาชน) ครั้งที่ 1/2548
  ไม่มีหลักประกันไม่มีนายทะเบียน และไม่มีผู้แทนผู้ถือหุ้นกู้ ครบกำหนดไถ่ถอนปี พ.ศ. 2551 ”

- เปลี่ยนชื่อบริษัทจาก “บริษัท อัมรินทร์ พลาซ่า จำกัด(มหาชน)” เป็น “บริษัท ดิ เอราวัณกรุ๊ป
จำกัด (มหาชน)” และเปลี่ยนแปลงชื่อย่อในการซื้อขายหลักทรัพย์จาก“AMARIN” เป็น “ERAWAN”

ปี 2549

เมษายน - ที่ประชุมสามัญผู้ถือหุ้น ครั้งที่ 1/2549 อนุมัติให้ ลดทุนจดทะเบียนเดิม
1,519,700,408 บาท เป็น 1,454,248,008 บาทและเพิ่มทุนจดทะเบียนเป็น 2,281,143,099
บาทโดยบริษัทได้จัดสรรและ/หรือเสนอขายหุ้นเพิ่มทุนดังนี้

  (ก) ออกและเสนอขายหุ้นสามัญเพิ่มทุนจำนวน 487,763,969 หุ้น มูลค่าที่ตราไว้ หุ้นละ 1 บาท
  เพื่อเสนอขายให้แก่ผู้ถือหุ้นเดิมของบริษัทตามสัดส่วนการถือหุ้น ในอัตราการจองซื้อ 3
  หุ้นสามัญเดิม ต่อ 1 หุ้นสามัญใหม่ ในราคาหุ้นละ 1 บาท
  พร้อมกันนี้ผู้ถือหุ้นเดิมที่จองซื้อและได้รับการจัดสรรหุ้นสามัญเพิ่มทุนดังกล่าวจะได้รับใบสำคัญแสดงสิทธิที่จะซื้อหุ้นสามัญเพิ่มทุนด้วย
  ในอัตราใบสำคัญแสดงสิทธิ 1 หน่วย ต่อ 1 หุ้นสามัญที่จองซื้อและได้รับการจัดสรร
  โดยไม่คิดมูลค่า

  (ข) ออกหุ้นสามัญเพิ่มทุนจำนวน 243,881,984 หุ้นเพื่อรองรับการใช้สิทธิตามใบสำคัญแสดงสิทธิ
  ทั้งนี้อัตราใช้สิทธิใบสำคัญแสดงสิทธิ 2 หน่วย ต่อ 1 หุ้นสามัญใหม่ ที่ราคาใช้สิทธิ 2.15
  บาทต่อหุ้นและสามารถใช้สิทธิได้ในวันที่ 17 ธันวาคม 2550เพียงวันเดียว

  (ค) ออกหุ้นสามัญเพิ่มทุน จำนวน 66,652,400 หุ้น
  (ตามจำนวนเดิมที่ได้ลดทุนไปนั้น)เพื่อรองรับการใช้สิทธิซื้อหุ้นสามัญที่จัดสรรเสนอขายแก่กรรมการบริษัทและผู้บริหารของบริษัทฯและ/หรือบริษัทย่อย(ESOP)
  ในระหว่างปี 2548-2551 และออกหุ้นสามัญเพิ่มทุนใหม่อีกจำนวน 15,733,360 หุ้น
  เพื่อรองรับการปรับสิทธิตามโครงการ ESOPเนื่องจากการ เสนอขายหุ้นเพิ่มทุนตามข้อ(ก)
  และ(ข)

  อนึ่งบริษัทได้เสนอขายหุ้นสามัญเพิ่มทุนควบใบสำคัญแสดงสิทธิดังกล่าวตามข้อ(ก)ต่อผู้ถือหุ้นที่มีรายชื่อในสมุดทะเบียนผู้ถือหุ้น
  ณ วันที่ 15 สิงหาคม 2549
  (ภายหลังจากได้รับอนุญาตให้เสนอขายใบสำคัญแสดงสิทธิจากสำนักงานกลต.แล้ว)
  โดยได้รับชำระเงินจากการเสนอขายหุ้นสามัญเพิ่มทุนในระหว่างวันที่ 28 สิงหาคม – 1 กันยายน
  2549

กันยายน - บริษัทได้จดทะเบียนใบสำคัญแสดงสิทธิ เข้าซื้อขาย ในตลาดหลักทรัพย์แห่งประเทศไทย
โดยใช้ชื่อย่อในการซื้อขายหลักทรัพย์คือ “ ERAWAN-W ”

ธันวาคม -
บริษัทได้เปลี่ยนแปลงนโยบายบัญชีเกี่ยวกับการบันทึกบัญชีสินทรัพย์ถาวรจากวิธีราคาที่ตีใหม่เป็นวิธีราคาทุน
สำหรับงบการเงินตั้งแต่รอบปี 2549 (งบปี) เป็นต้นไป เนื่องจากบริษัทฯเห็นว่า
วิธีราคาทุนมีความเหมาะสมกว่าวิธีราคาที่ตีใหม่
เพราะสะท้อนให้เห็นถึงผลการดำเนินงานที่แท้จริงจากสินทรัพย์ที่บริษัทฯได้ลงทุนไป

  - ที่ประชุมผู้ถือหุ้นกู้ของบริษัท ครั้งที่ 1/2549 เมื่อวันที่ 20 ธันวาคม 2549
  ได้มีมติอนุมัติให้แก้ไขข้อกำหนดว่าด้วยสิทธิและหน้าที่ของผู้ออกหุ้นกู้และ ผู้ถือหุ้นกู้ ของ
  “หุ้นกู้ชนิดชำระคืนเงินต้นครั้งเดียวของบริษัท ดิ เอราวัณ กรุ๊ป จำกัด (มหาชน) ครั้งที่ 1/2548
  ไม่มีหลักประกันไม่มีนายทะเบียน และไม่มีผู้แทนผู้ถือหุ้นกู้ ครบกำหนดไถ่ถอนปี พ.ศ. 2551 มูลค่า
  300ล้านบาท”)ในเงื่อนไขอัตราส่วนหนี้สินต่อทุนจาก เดิมนั้นไม่เกิน 1.75 เท่า เป็น ไม่เกิน
  2.5 เท่าเพื่อให้สอดคล้องกับการเปลี่ยนแปลงนโยบายบัญชีดังกล่าว
  พร้อมกันนี้ได้เปลี่ยนแปลงเงื่อนไข อัตราดอกเบี้ยของหุ้นกู้ระหว่างวันที่ 1 มกราคม 2550 ถึงวันที่
  25 มีนาคม 2551จากเดิมอัตราคงที่ร้อยละ 5.20 ต่อปี เป็นร้อยละ 5.70 ต่อปี

การเปลี่ยนแปลงที่สำคัญทางธุรกิจในรอบปี 2549

มกราคม -บริษัท เอราวัณ ราชดำริ จำกัด บริษัทย่อยได้เข้าทำสัญญาปรับปรุงอาคาร และการเช่าที่ดินกับอาคารที่ปรับปรุงกับสำนักงาน พระคลังข้างที่ ทั้งนี้เพื่อปรับปรุงอาคารPark Lane Mansion อพาร์ทเม้นต์ที่เคยเช่าเดิมให้เป็นโรงแรมระดับ 4 ดาว ขนาด 316 ห้องพัก บริหารโดย Marriott Hotels (Thailand) Limited ภายใต้ชื่อ “Courtyard by Marriott Bangkok” คาดว่าจะใช้เงินลงทุนประมาณ 1,000 ล้านบาท โดยงานก่อสร้างได้ดำเนินการในเดือนมกราคม 2549 และคาดว่าจะแล้วเสร็จพร้อมเปิดดำเนินธุรกิจกลางปี 2550

  มิถุนายน -บริษัท เอราวัณ ภูเก็ตจำกัด บริษัทย่อย ได้เข้าทำสัญญาจ้างกลุ่ม Six Senses
  ให้เป็นผู้บริหาร รีสอร์ทที่เกาะนาคาใหญ่ จังหวัดภูเก็ตภายใต้ชื่อ “Six Senses Erawan”
  โดยมีระยะเวลาจ้างบริหาร 30 ปี นับจากวันที่ รีสอร์ทเปิดให้บริการ อนึ่ง บริษัท เอราวัณ
  ภูเก็ตจำกัด อยู่ระหว่างพัฒนาที่ดินบนเกาะนาคาใหญ่ให้เป็นรีสอร์ทประเภท Pool Villa ระดับ
  5 ดาวเดอลักซ์ จำนวนห้องพัก 67 ห้อง ซึ่งคาดว่าจะใช้เงินลงทุนรวม ประมาณ1,250 ล้านบาท
  โดยได้เริ่มงานก่อสร้างในเดือนตุลาคม 2549
  และคาดว่าจะแล้วเสร็จพร้อมเปิดเปิดดำเนินธุรกิจในไตรมาสที่ 4 ของปี 2550

  สิงหาคม -บริษัทได้ซื้อที่ดิน 3 ไร่ 3 งาน 63 ตารางวา อยู่ในซอยที่เชื่อมระหว่างถนนป่าตอง
  สาย 1 และ สาย 2 จังหวัดภูเก็ตจากบุคคลซึ่งไม่ได้เกี่ยวโยงกับบริษัท
  เพื่อใช้พัฒนาเป็นโรงแรมราคาประหยัด ภายใต้ชื่อ “ โรงแรม Ibis ป่าตอง ภูเก็ต”
  มีจำนวนห้องพัก 250 ห้อง มุ่งเน้นที่จะให้บริการกลุ่มลูกค้าที่มาท่องเที่ยวพักผ่อน
  คาดว่าจะใช้เงินลงทุนรวม ประมาณ 470 ล้านบาท โดยเริ่มงานก่อสร้างในเดือนมกราคม 2550
  และคาดว่าจะแล้วเสร็จพร้อมเปิดดำเนินธุรกิจในไตรมาสที่ 1 ของปี2551

  -บริษัทได้เข้าทำสัญญาเช่าที่ดินประมาณ 1.5 ไร่ในซอยสาทร 1
  กับบุคคลซึ่งไม่ได้เกี่ยวโยงกับบริษัท เพื่อใช้พัฒนาเป็นโรงแรมราคาประหยัด ภายใต้ชื่อ “โรงแรม
  Ibis สาธร กรุงเทพฯ” ระยะเวลาการเช่าที่ดิน 30 ปี นับแต่วันที่ 1 มกราคม 2551
  เป็นต้นไป โรงแรมมีจำนวนห้องพัก 213 ห้อง
  มีจุดขายหลักอยู่ที่ทำเลที่ตั้งซึ่งอยู่ในย่านศูนย์กลางธุรกิจของกรุงเทพฯและใกล้รถไฟฟ้าใต้ดินสถานีลุมพินี
  คาดว่าจะใช้เงินลงทุนรวม ประมาณ354 ล้านบาท โดยเริ่มงานก่อสร้างในเดือนมกราคม 2550
  และคาดว่าจะแล้วเสร็จพร้อมเปิดดำเนินธุรกิจได้ในไตรมาส 2 ปี 2551

  - บริษัทได้ซื้อที่ดิน ประมาณ 20 ไร่ 2 งาน 19.8 ตารางวา ตั้งอยู่ที่ หมู่ที่ 9
  ระหว่างถนนพัทยาสาย 1 และถนนพัทยาสาย 2 อำเภอบางละมุง จังหวัดชลบุรี
  จากบุคคลซึ่งไม่ได้เกี่ยวโยงกับบริษัท เพื่อใช้โครงการโรงแรมตามแผนขยายธุรกิจของบริษัท ดังนี้

  โรงแรม Holiday Inn พัทยา : รีสอร์ทระดับ 4 ดาวขนาด 367 ห้อง
  ตั้งอยู่บนแปลงที่ดินติดถนน สาย 1 (ถนนเลียบชายหาด)พัทยาเหนือ บนเนื้อที่ประมาณ 6.5 ไร่
  มุ่งเน้นที่จะให้บริการทั้งกลุ่มลูกค้าที่มาประชุมสัมมนาและกลุ่มนักท่องเที่ยวเนื่องจากโรงแรมตั้งอยู่ใจกลางเมืองพัทยา
  บริหารโรงแรมโดยกลุ่ม Intercontinental Hotels Group ภายใต้ชื่อ “Holiday Inn”
  คาดว่าจะใช้เงินลงทุนโครงการรวมประมาณ 1,800 ล้านบาท
  โดยเริ่มงานก่อสร้างในเดือนกุมภาพันธ์ 2550
  และคาดว่าจะแล้วเสร็จพร้อมเปิดดำเนินธุรกิจปลายปี 2551

  โรงแรม Ibis พัทยา : โรงแรมราคาประหยัดขนาด 254 ห้อง
  ตั้งอยู่บนแปลงที่ดินบริเวณถนนพัทยาสาย 2 ประมาณ 2.5 ไร่
  มุ่งเน้นที่จะให้บริการทั้งกลุ่มลูกค้าที่มาประชุมสัมมนาและกลุ่มนักท่องเที่ยวเนื่องจากโรงแรมตั้งอยู่ใจกลางเมืองพัทยา
  คาดว่าจะใช้เงินลงทุนโครงการรวมประมาณ 430 ล้านบาท เริ่มงานก่อสร้างในเดือนมกราคม
  2550 และคาดว่าจะแล้วเสร็จพร้อมเปิดดำเนินธุรกิจในไตรมาสที่ 1 ปี 2551

  โครงการในอนาตค : ที่ดินแปลงตรงกลางระหว่าง 2 โครงการโรงแรม ประมาณ 8.5 ไร่
  สำหรับการพัฒนาโครงการของบริษัทในอนาคต

  ตุลาคม - บริษัทได้ซื้อที่ดิน 7 ไร่ 1 งาน 11 ตารางวา ตั้งอยู่ที่ ตำบลบ่อผุด อำเภอเกาะสมุย
  จังหวัดสุราษฏร์ธานีจากบุคคลซึ่งไม่ได้เกี่ยวโยงกับบริษัท เพื่อใช้พัฒนาเป็นโรงแรมราคาประหยัด
  ภายใต้ชื่อ “โรงแรม Ibis สมุย “โดยมีจำนวนห้องพัก 250 ห้อง
  มุ่งเน้นที่จะให้บริการกลุ่มลูกค้าที่มาท่องเที่ยวพักผ่อน ซึ่งคาดว่าจะใช้เงินลงทุนรวมประมาณ 580
  ล้านบาท(รวมค่าที่ดิน) โดยจะเริ่มงานก่อสร้างในเดือนพฤษภาคม 2550
  คาดว่าจะแล้วเสร็จพร้อมเปิดดำเนินธุรกิจได้ในไตรมาส 2 ของปี 2551

2.2 ภาพรวมการประกอบธุรกิจ

  บริษัท ดิเอราวัณกรุ๊ป จำกัด (มหาชน) และบริษัทในเครือ
  ประกอบธุรกิจเกี่ยวกับการลงทุนพัฒนาและดำเนินธุรกิจโรงแรม ที่เหมาะสมกับทำเลและ
  สถานที่ตั้ง และกลุ่มเป้าหมาย เป็นธุรกิจหลัก โดยมีธุรกิจอื่น ได้แก่ ธุรกิจพื้นที่ให้เช่า
  อาคารสำนักงานและศูนย์การค้า เป็นต้น ดังมีโครงสร้างการดำเนินธุรกิจของเครือบริษัท ดังนี้

[]

+-------------------------------+----------------------+---------------+
| กลุ่มธุรกิจ                       | บริษัทที่ดำเนินธุรกิจ /     | สัดส่วนการถือห   |
|                               | ดำเนินงาน             | ุ้นของบริษัททั้งทาง |
|                               |                      | ตรงและทางอ้อม  |
|                               |                      | (%)           |
+-------------------------------+----------------------+---------------+
| 1) ธุรกิจโรงแรม                 |                      |               |
+-------------------------------+----------------------+---------------+
| ดำเนินงานแล้ว                   |                      |               |
+-------------------------------+----------------------+---------------+
| - โรงแรมแกรนด์ ไฮแอท เอราวัณ    | บริษัท โรงแรมเอราวัณ    | 73.64%        |
| กรุงเทพ                        | จำกัด (มหาชน)         |               |
+-------------------------------+----------------------+---------------+
| - โรงแรมเจดับบลิว แมริออท กรุงเทพ | บริษัท เอราวัณ เพลินจิต   | 99.75%        |
|                               | จำกัด                 |               |
+-------------------------------+----------------------+---------------+
| - โรงแรมเรเนซองซ์ เกาะสมุย      | บริษัท เอราวัณ สมุย จำกัด | 99.99%        |
| รีสอร์ท แอนด์ สปา                |                      |               |
+-------------------------------+----------------------+---------------+
| ระหว่างพัฒนา                    |                      |               |
+-------------------------------+----------------------+---------------+
| -                             | บริษัท เอราวัณ ราชดำริ   | 99.99%        |
| โรงแรมคอร์ทยาร์ดโดยแมริออทกรุงเทพ | จำกัด                 |               |
+-------------------------------+----------------------+---------------+
|   - ซิกส์เซ้นส์ เอราวัณ ภูเก็ตรีสอร์ท  | บริษัท เอราวัณ ภูเก็ต     | 99.99%        |
|   แอนด์ สปา                    | จำกัด                 |               |
|                               |                      | -             |
|   - โรงแรมฮอลิเดย์อิน พัทยา       | บมจ. ดิ เอราวัณ กรุ๊ป    |               |
|                               |                      | -             |
|   - โรงแรมอิบิส พัทยา            | บมจ. ดิ เอราวัณ กรุ๊ป    |               |
|                               |                      | -             |
|   - โรงแรมอิบิส ป่าตอง           | บมจ. ดิ เอราวัณ กรุ๊ป    |               |
|                               |                      | -             |
|   - โรงแรมอิบิส สาทร            | บมจ. ดิ เอราวัณ กรุ๊ป    |               |
|                               |                      | -             |
|   - โรงแรมอิบิส บ่อผุด            | บมจ. ดิ เอราวัณ กรุ๊ป    |               |
+-------------------------------+----------------------+---------------+
| 2)                            |                      |               |
| ธุรกิจอาคารสำนักงานและศูนย์การค้า   |                      |               |
+-------------------------------+----------------------+---------------+
| - อาคารอัมรินทร์ พลาซ่า           | บริษัท เอราวัณ          | 99.99%        |
|                               | ราชประสงค์ จำกัด       |               |
+-------------------------------+----------------------+---------------+
| - อาคารเพลินจิต เซ็นเตอร์         | บริษัท เอราวัณ เพลินจิต   | 99.75%        |
|                               | จำกัด                 |               |
+-------------------------------+----------------------+---------------+
| - ศูนย์การค้า เอราวัณแบงค็อก       | บริษัท เอราวัณ          | 99.99%        |
|                               | ราชประสงค์ จำกัด       |               |
+-------------------------------+----------------------+---------------+

โครงสร้างการถือหุ้นของกลุ่มบริษัท (เฉพาะบริษัทย่อยที่ดำเนินธุรกิจ ) ณ วันที่ 31 ธันวาคม 2549

+---------------+----------+-------+----------+----------+----------+
| ชื่อบริษัท        | ปร       | ทุนชำ  | จ        | จำน      | % ถือหุ้น   |
|               | ะเภทธุรกิจ | ระแล้ว | ำนวนหุ้นทั้ง | วนหุ้นที่ถือท | ทั้งทางตรง |
|               |          |       | หมดที่ออกจ | ั้งทางตรงแ | แ        |
|               |          | (ล้า   | ำหน่ายแล้ว | ละทางอ้อม | ละทางอ้อม |
|               |          | นบาท) |          |          |          |
+---------------+----------+-------+----------+----------+----------+
| บริษัทย่อย       |          |       |          |          |          |
+---------------+----------+-------+----------+----------+----------+
| (1)           | โรงแรม   | 119.5 | 79       | 58       | 73.64    |
| บมจ.          |          |       | ,666,667 | ,666,628 |          |
| โรงแรมเอราวัณ* |          |       |          |          |          |
+---------------+----------+-------+----------+----------+----------+
| (2)           | โรงแรม   | 2,    | 201      | 200      | 99.75    |
| บจก.เอราวัณ    | และอาคา  | 011.7 | ,168,831 | ,668,826 |          |
| เพลินจิต        | รสำนักงาน |       |          |          |          |
+---------------+----------+-------+----------+----------+----------+
| (3)           | โรงแรม   | 330   | 33       | 32       | 99.99    |
| บจก.เอราวัณ    |          |       | ,000,000 | ,999,994 |          |
| สมุย           |          |       |          |          |          |
+---------------+----------+-------+----------+----------+----------+
| (4            | โรงแรม   | 160   | 1        | 1        | 99.99    |
| )บจก.เอราวัณ   |          |       | ,600,000 | ,599,994 |          |
| ราชดำริ        |          |       |          |          |          |
+---------------+----------+-------+----------+----------+----------+
| (5)           | โรงแรม   | 190   | 190,000  | 189,994  | 99.99    |
| บจก.เอราวัณ    |          |       |          |          |          |
| ภูเก็ต          |          |       |          |          |          |
+---------------+----------+-------+----------+----------+----------+
| (6)           | อาคารสำ  | 500   | 5        | 4        | 99.99    |
| บจก.เอราวัณ    | นักงานและ |       | ,000,000 | ,999,984 |          |
| ราชประสงค์     | ศูนย์การค้า |       |          |          |          |
+---------------+----------+-------+----------+----------+----------+
| (7)           | อสัง      | 3     | 30,000   | 29,994   | 99.99    |
| บจก.เอราวัณ    | หาริมทรัพย์ |       |          |          |          |
| เจ้าพระยา      |          |       |          |          |          |
+---------------+----------+-------+----------+----------+----------+
| (8) บจก.      | โรงแรม   | 7.5   | 100,000  | 99,994   | 99.99    |
| เอราวัณ นาคา   |          |       |          |          |          |
+---------------+----------+-------+----------+----------+----------+
| (9)           | เลิกบริษัท  | 690   | 15       | 14       | 99.99    |
| บจก.เพลินจิต    | ฯอยู่ระหว่า |       | ,000,000 | ,999,994 |          |
| เรียล เอสเตท   | งชำระบัญชี |       |          |          |          |
+---------------+----------+-------+----------+----------+----------+
| บริษัทอื่น        |          |       |          |          |          |
+---------------+----------+-------+----------+----------+----------+
| (1)           | ภัตตาคาร  | 5     | 100,000  | 25,000   | 25.00    |
| บจก.โทเ       | (หยุดดำ   |       |          |          |          |
| รียนเสะโอเวอร์ซี | เนินธุรกิจ) |       |          |          |          |
| (ประเทศไทย)   |          |       |          |          |          |
+---------------+----------+-------+----------+----------+----------+
| (2)           | ร        | 1     | 10,000   | 4,800    | 48.00    |
| บจก.ราชประสงค์ | ่วมบริหารจ |       |          |          |          |
| ดีเวล ลอปเม้นท์  | ัดการสะพา |       |          |          |          |
|               | นเชื่อมBTS |       |          |          |          |
+---------------+----------+-------+----------+----------+----------+

หมายเหตุ : * ผู้ถือหุ้นส่วนน้อยของ บมจ.โรงแรมเอราวัณ คือ
บริษัทสหโรงแรมไทยและการท่องเที่ยวจำกัด( รัฐวิสาหกิจซึ่งมีกระทรวง การคลังเป็นผู้ถือหุ้นใหญ่)
ถือหุ้น ร้อยละ 26.36 โดยเป็นเจ้าของที่ดินที่ตั้งโรงแรมแกรนด์ ไฮแอท เอราวัณ กรุงเทพ
ซึ่งให้เช่ากับ บมจ.โรงแรมเอราวัณ

2.3 โครงสร้างรายได้แยกตามธุรกิจ

  ------------------------------ -------- -------- -------- -------- -------- --------
                                 2547              2548              2549     

  รายได้แบ่งตามประเภทของธุรกิจ       ล้านบาท   สัดส่วน    ล้านบาท   สัดส่วน    ล้านบาท   สัดส่วน

  จากโรงแรม 5 ดาวในกรุงเทพฯ       2,017    79.9%    2,329    80.8%    2,548    76.2%

  จากรีสอร์ทในต่างจังหวัด             -        -        51       1.8%     179      5.3%

  รายได้จากโรงแรม                 2,017    79.9%    2,380    82.6%    2,727    81.6%

  ค่าเช่าจากพื้นที่สำนักงาน             166      6.6%     152      5.3%     242      7.2%

  ค่าเช่าจากพื้นที่ร้านค้า               133      5.3%     198      6.9%     212      6.3%

  ค่าเช่าจากเซอร์วิสอพาทเม้นท์         39       1.6%     8        0.3%     -        -

  รายได้ค่าเช่าจากอาคารให้เช่า        339      13.4%    358      12.4%    454      13.6%

  จากอื่นๆ (ยอดขายศูนย์อาหาร, ที่จอดรถ 167      6.6%     145      5.0%     163      4.9%
  ฯลฯ)                                                                        

  รวมรายได้                       2,523    100.0%   2,882    100.0%   3,344    100.0%
  ------------------------------ -------- -------- -------- -------- -------- --------

2.4 เป้าหมายการประกอบธุรกิจ

  บริษัทมีเป้าหมายหลักที่จะเป็นหนึ่งในผู้นำธุรกิจการพัฒนาและลงทุนโรงแรมและรีสอร์ทในประเทศไทย
  โดยบริษัทจะขยายจำนวนโรงแรมและรีสอร์ทไปยังแหล่งธุรกิจและแหล่งท่องเที่ยวต่างๆที่สำคัญไม่น้อยกว่า
  10 แห่งภายในปี 2552 เพื่อให้บริษัทสามารถรายได้และกำไรจากการเติบโตอย่างต่อเนื่อง
  และสามารถสร้างผลตอบแทนอย่างสูงสุดแก่ผู้ถือหุ้น นอกจากนี้ ภายในปี 2552
  บริษัทมีเป้าหมายที่จะให้ธุรกิจโรงแรมสร้างกำไรก่อนดอกเบี้ย ภาษี
  ค่าเสื่อมราคาและค่าใช้จ่ายตัดจ่าย (“EBITDA”) ให้กับบริษัทเป็นสัดส่วนไม่ต่ำกว่า 90% ของ
  EBITDA รวม ในปี 2548 EBITDA จากธุรกิจโรงแรมคิดเป็นสัดส่วนประมาณ 84% ของทั้งหมด
  โดยบริษัทมี 3 กลยุทธ์หลักในการดำเนินธุรกิจดังนี้

  1).ทรัพย์สินที่มีอยู่ในปัจจุบัน : ใช้ประโยชน์ให้เกิดมูลค่าสูงสุด
  และบริหารจัดการต้นทุนอย่างมีประสิทธิผล

  2).ทรัพย์สินที่จะพัฒนาในอนาคต : มุ่งพัฒนาเฉพาะธุรกิจโรงแรมรีสอร์ท
  แต่คำนึงถึงการกระจายความเสี่ยงของรายได้อย่างมีระบบและผลตอบแทนที่เหมาะสมกับความเสี่ยง

  3).สร้างปัจจัยสนับสนุนความมั่นคงและเจริญเติบโตที่ยั่งยืน
  โดยการสร้างและพัฒนาระบบบริหารงานด้านต่างๆ
  ทรัพยากรบุคคลที่มีคุณภาพมุ่งเน้นที่ทักษะในการทำงาน
  สร้างฐานข้อมูลความรู้เพื่อประกอบการตัดสินใจ และค่านิยมและวัฒนธรรมองค์กร